Па-чацвёртае, устрыманне ад скаромнай ежы. Царква накладвае пэўныя абмежаванні, хаця калядны пост не такі строгі, як вялікі ці ўспенскі – можна ўжываць у ежу рыбу. Пры гэтым неабходна памятаць, што нельга бязлітасна накладваць свой пост на дзяцей, цяжарных жанчын, хворых і састарэлых людзей. Такія катэгорыі могуць карыстацца паблажкамі, харчавацца па сваёй меры і самаадчуванні, каб не нашкодзіць арганізму. Да ўсяго трэба падыходзіць разумна – пачынаць з малога і абавязкова спалучаць пост цялесны з духоўным. Напрыклад, ёсць людзі, якія ніколі не ядуць мяса і нават малочных прадуктаў, але нельга сказаць, што яны пасцяцца, бо робяць гэта ў першую чаргу для здароўя.